wickkiey/tamil-wikipedia-markdown huggingface dataset:
# மால்கம் ஆதிசேசையா


**மால்கம் ஆதிசேசையா** (*Malcolm Sathiyanathan Adiseshiah*, ஏப்ரல் 18, 1910 – நவம்பர் 21, 1994) என்பவர் இந்தியக் கல்வியாளர், பொருளியலாளர், யுனெஸ்கோ இயக்குநர், பல்கலைக்கழகத் துணைவேந்தர், நாடாளுமன்ற உறுப்பினர் எனப் பல பரிமாணங்கள் கொண்டவர். 1971-இல் தமிழ்நாட்டில், தன் சொந்தச் செலவில் சென்னை வளர்ச்சி ஆராய்ச்சி நிறுவனத்தை துவக்கி நடத்தியவர்.  

## பிறப்பும் கல்வியும்
மால்கம் ஆதிசேசையா தமிழ் நாட்டின் வேலுரில் பிறந்தார். தந்தையார் மெய்யியல் பேராசிரியர். தாயார் வேலூர் நகராட்சி உறுப்பினராகவும் மகளிர் மன்ற உறுப்பினராகவும் இருந்தவர்..  

## சென்னை வளர்ச்சி ஆய்வு நிறுவனம்

யுனஸ்கோவிலிருந்து திரும்பியதும் தமிழ் நாட்டில் நிலையாகத் தங்கி தமிழ்நாட்டின் கல்வி முன்னேற்றத்திற்கும் பொருளியல் சார்ந்த வளர்ச்சிக்கும் உதவ வேண்டும் என முடிவு செய்தார். 1971 இல் சென்னை வளர்ச்சி ஆய்வு நிறுவனம் (MIDS) என்னும் ஓர் அமைப்பை தம் துணைவியின் ஒத்துழைப்புடன் தொடங்கினார். இவ்வமைப்பு பிற்காலத்தில் 1977 இல் ஓர் தேசிய அமைப்பாக மாற்றப்பட்டது. தம் பெயரில் அமைந்த சொத்துகளை இவ்வமைப்பின் வளர்ச்சிக்கு எழுதி வைத்தார். தமிழ் நாடு கிராம விவசாயப் பொருளாதாரம் தொடர்பான ஆய்வுகளை நிகழ்த்துவதே சென்னை வளர்ச்சி ஆய்வு நிறுவனத்தின் முகாமையான நோக்கமாகும். மிட்ஸ் என்னும் பெயரில் ஓர் இதழை ஆசிரியராக இருந்து நடத்தி வந்தார். கல்வி, பொருளியல் தொடர்பான நூல்கள் பலவற்றை எழுதியும் பதிப்பித்தும் உள்ளார்.  

## திட்டக் குழு உறுப்பினர்

தமிழ் நாடு அரசின் திட்டக்குழுவில் இடம்பெற்று 1971-76 ஆண்டுகளில் துணைத் தலைவராகப் பணியாற்றினார். கல்வி பொருளியல் முதலான திட்டங்களில் அவருடைய பங்களிப்பு இருந்தது. வறுமை நீங்கவும் செல்வம் பெருகவும் மக்கள் கல்வி அறிவு பெறுதல் மிக இன்றியமையாதது என வலியுறுத்தினார்  

## துணைவேந்தர்

1975 ஆம் ஆண்டில் சென்னைப் பல்கலைக்கழக துணைவேந்தராக அமர்த்தப்பட்டார். அவர் காலத்தில் மாலிக்குலர் பயிரியல், பாலிமர் அறிவியல், பாதுகாப்பு கல்வி, வயது வந்தோர் கல்வி எனப் புதிய படிப்புகள் தொடங்கப்பட்டன.  

## பெற்ற சிறப்புகள்
- 1978 ஆம் ஆண்டில் மாநிலங்களவையில் உறுப்பினராக அமர்த்தப்பட்டார்.
- இந்திய பல்கலைக் கழகங்கள் மற்றும் வெளிநாட்டுப் பல்கலைக் கழகங்கள் மால்கம் ஆதிசேசையாவுக்கு முனைவர் பட்டம் அளித்து கௌரவித்தன.
- 1976 இல் இந்திய நடுவணரசு இவருக்கு பத்மபூசன் விருது வழங்கி கௌரவித்தது.
# லக்கம்பட்டி



**லக்கம்பட்டி** (*Lakkampatti*) இந்தியாவில் தமிழ்நாடு மாநிலத்தில் ஈரோடு மாவட்டத்தில் கோபிச்செட்டிப்பாளையம் வட்டத்தில் இருக்கும் ஒரு பேரூராட்சி ஆகும்.  

இது பவானி ஆற்றங்ரையில் அமைந்ததுள்ளது. கரும்பு, வாழை, நெல், ஆகியவை முக்கிய விவசாய பயிராகும். கல்வி நிறுவனமான கோபி கலை மற்றும் அறிவியல் கல்லூரி மற்றும் அபி மருத்துவமனை இப்பேரூராட்சி பகுதியில் அமைந்துள்ளது.  
## அமைவிடம்
லக்கம்பட்டி பேரூராட்சிக்கு 40 கி.மீ. தொலைவில் ஈரோடு உள்ளது. இதன் கிழக்கில் கோபிச்செட்டிப்பாளையம் 3 கி.மீ.; மேற்கில் சத்தியமங்கலம் 27 கி.மீ.; வடக்கில் திருப்பூர் 44 கி.மீ.; தெற்கில் தூக்கநாயக்கன்பாளையம் 12 கி.மீ. தொலைவில் உள்ளது.  

## பேரூராட்சியின் அமைப்பு
13.5 ச.கி.மீ. பரப்பும், 15 பேரூராட்சி மன்ற உறுப்பினர்களையும், 132 தெருக்களையும் கொண்ட இப்பேரூராட்சி கோபிச்செட்டிப்பாளையம் (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,454 வீடுகளும், 11,716 மக்கள்தொகையும் கொண்டது.
# இட்ரியம்(III) ஆண்டிமோணைடு



**இட்ரியம்(III) ஆண்ட்டிமோனைடு** (*Yttrium(III) antimonide*) என்பது YSb என்ற மூலக்கூறு வாய்பாடுடன் கூடிய ஒரு கனிமவேதியல் சேர்மமாகும்.  

உலோகங்களிடை சேர்மமான இது NaCl-வகை கட்டமைப்பைக் கொண்டுள்ளது. காற்றில் நிலைப்புத் தன்மையுடன் காணப்படுகிறது. இட்ரியம்(III) ஆண்ட்டிமோனைடின் வெப்ப விரிவாக்க குணகம் (α, 10−6/°) 11.1 ஆகும்.  

## தயாரிப்பு
சோடியம் ஆண்டிமோணைடு மற்றும் நீரற்ற இட்ரியம் குளோரைடு ஆகியவற்றின் உயர்-வெப்பநிலை வினையால் இட்ரியம்(III) ஆண்ட்டிமோனைடு உருவாகிறது.:  

:YCl<sub>3</sub> + Na<sub>3</sub>Sb → YSb + 3 NaCl
# கணித்தல்

**கணித்தல்** என்பது கடந்த கால மற்றும் தற்போதைய போக்குகள் ஆய்வின் அடிப்படையில் எதிர்காலத்தை தோராயமாக கணக்கிடுதல் ஆகும். கணிப்பதற்கு நேரத்தொடர், குறுக்கு வெட்டு அல்லது நெடுக்கு தகவல் புள்ளிவிவர முறைகள் அல்லது மாற்றாக சாதாரண கணிப்பு முறைகளை பயன்படுத்தலாம். கணித்தலின் பயன்பாடு பயன்களுக்கு தகுந்தாற்போல் வேறுபடும் : உதாரணமாக, வானிலை முன்கணித்தல் மற்றும் தண்ணீர் வளம் கணிப்பு.  

இடர் மற்றும் நிச்சயமற்ற தன்மை கணிப்பின் மையமாக உள்ளன. பொதுவாக கணிப்புக்களின் போது வேறுபாடு மற்றும் நிச்சயமற்ற அளவு குறிக்க பட வேண்டும்.
# திட்டமிடல்

**திட்டமிடல்** என்பது ஒரு விரும்பிய இலக்கை அடைய எடுக்க வேண்டிய நடவடிக்கைகளைப் பற்றி நினைப்பது மற்றும் செயல்படுத்துவது ஆகும். திட்டமிடல் ஒருவரின் நுண்ணறிவை அடிப்படையாகச் சார்ந்த செயலாகும். மேலும், திட்டமிடுதலுக்கு கருத்துரு திறன் மற்றும் உளவியல் அம்சங்கள் தேவை.  

திட்டமிடல் ஒரு குறிப்பிட்ட செயல்முறை மற்றும் (குறிப்பாக மேலாண்மை, வர்த்தகம் போன்ற துறைகளில்) பல தொழில்களில் அவசியம். ஒவ்வொரு துறையில் வெவ்வேறுவிதமான நிறுவனங்களுள் திறன் மற்றும் செயல்திறனை அடைய உதவும் பல்வேறு வகை திட்டங்கள் உள்ளன. திட்டமிடல் கவனம் அம்சம் என்றாலும், இது கணித்தல் உடன் நெருங்கிய உறவு கொண்டுள்ளது.
# இலக்கிளாஞ்சி மின்கலம்


**இலக்கிளாஞ்சி மின்கலம்** (*Leclanché cell*) என்பது 1866 ஆம் ஆண்டில் பிரெஞ்சு அறிவியலாளர் ஜார்ஜெசு இலக்கிளாஞ்சி என்பவரால் கண்டுபிடிக்கப்பட்டு காப்புரிமை பெறப்பட்டதாகும். இம்மின்கலத்தில் அமோனியம் குளோரைடு மின்பகு கரைசலாகவும் நேர்மின் தகடாக கார்பனும், இதைச் சுற்றி துருவ நீக்கியாக மாங்கனீசு டை ஆக்சைடும், எதிர்மின் தகடாக துத்தநாகமும் செயல்படுகின்றன. இம்மின்கலத்தில் உபயோகமாகும் வேதியியல் பிற்காலத்தில் வெற்றிகரமாக உலர் மின்கலங்கள் பெருமளவு தயாரிப்பில் பின்பற்றப்பட்டது.  

## வரலாறு

1866 இல் ஜார்ஜ் இலெக்லாஞ் மின்கலத்தைத் தயாரித்த போது துத்தநாகம் எதிர்மின்வாயாகவும் மற்றும் நுண்ணிய துளைகள் கொண்ட பொருளால் மூடப்பட்டிருக்கும் மாங்கனீசு டை ஆக்சைடு நேர்மின் வாயாகவும் கொண்டு அமோனியம் குளோரைடு கரைசல் உள்ள பாத்திரத்தில் வைக்கப்பட்டிருந்தது. கடத்துதலையும் உறிஞ்சுதலையும் மேம்படுத்த நேர்மின் வாயான மாங்கனீசு டை ஆக்சைடில் சிறிதளவு கார்பன் கலக்கப்பட்டிருந்தது. இந்த மின்கலம் 1.4 வோல்ட் மின்னழுத்தத்தை வழங்கியது. தந்தி, மின்மணி, சமிக்ஞை அனுப்புதல் ஆகிய கருவிகளில் விரைவான வெற்றியை தந்தது.  

ஆரம்பகால தொலைபேசிகளில் இதன் உலர் மின்கல வடிவம் பயன்படுத்தப்பட்டது. தொலைபேசிக்குத் தேவையான மின்சாரம் அருகாமையில் உள்ள சுவரில் வைக்கப்பட்டிருந்த மரப்பெட்டியில் இருந்து பெறப்பட்டது. முன்பெல்லாம் தொலைபேசிக் கம்பி வழியாகவேதான் மின்சாரம் பெறப்பட்டது. இலக்கிளாஞ்சி மின்கலத்தால் மிக நீண்டநேர தொலைபேசி உரையாடல்களுக்குத் தேவையான மின்சாரத்தை வழங்க இயலவில்லை. மின்கலம் வற்றி பேச்சொலி கேட்கமுடியாமல் போனது. ஏனெனில் மின்கலத்திற்குள் நிகழும் சில வேதிவினைகள் அகமின்தடையை அதிகரிக்கச் செய்தன. எனவே மின்னழுத்தம் குறைந்து விடுகிறது. மின்கலம் பயன்படுத்தப்படாமல் தனியாக இருக்கும்போது இவ்வினை தலைகீழாகிறது. எனவே இடைவிட்டு நிகழ்கின்ற செயல்பாடுகளுக்கு இலக்கிளாஞ்சி மின்கலம் பயன்படுத்துவது சிறந்தது ஆகும்.
# கு. கதிரைவேற்பிள்ளை


**வைமன் கு. கதிரைவேற்பிள்ளை** (*C. W. Catheravalupully*, 1829 - 14 ஏப்ரல் 1904) இலங்கைத் தமிழ் வழக்கறிஞரும், பத்திரிகாசிரியரும் ஆவார். தமிழ்ச் சொல் அகராதி தொகுத்தவர்.  

## ஆரம்ப வாழ்க்கை
கதிரைவேற்பிள்ளை யாழ்ப்பாண மாவட்டம், உடுப்பிட்டியைச் சேர்ந்த க. குமாரசுவாமி முதலியார், வல்வெட்டித்துறை புண்ணியமூர்த்தியின் மகள் சிவகாமி ஆகியோருக்கு 1829 ஆம் ஆண்டில் வல்வெட்டித்துறையில் பிறந்தார். இவருடன் கூடப் பிறந்தவர்கள் சபாபதி முதலியார் (இ. 1884), மீனாட்சிப்பிள்ளை ஆகியோர். தாய்வழிப்பேரன் புண்ணியமூர்த்தி மணியகாரன் என்பவரால் ஆரம்பிக்கப்பட்ட திண்ணைப் பாடசாலையில் ஆரம்பக் கல்வி பயின்றார். இளமையிலேயே ஆங்கிலத்திலும், தமிழிலும் புலமை பெற்றிருந்தார். 1841 ஆம் ஆண்டில் வட்டுக்கோட்டை செமினறியில் சேர்ந்து உயர்கல்வி கற்றார்.  

1863 பெப்ரவரி 6 அன்று "சிலோன் பேட்ரியாட்" (*Ceylon Patriot*, இலங்காபிமானி) என்ற பெயரில் ஒரு வாரப் பத்திரிகையைத் தொடங்கி நடத்தி வந்தார். இந்து நாகரிகம், தமிழரின் சுதேச வைத்தியம் என பல துறைகளிலும் தமிழ், ஆங்கிலம் ஆகிய இரு மொழிகளிலும் செய்திகளை வெளியிட்டார். ஆகியோரும் அகராதி ஆக்கத்திற்கு உதவியுள்ளனர்.  

## வைமன் வீதி
யாழ்ப்பாண உயர்நீதிமன்றத்தில் பணியாற்றிய காலத்தில் கதிரவேற்பிள்ளை 1885 ஆம் ஆண்டில் யாழ்ப்பாண நகரில் குடியேறினார். நல்லூரில் உள்ள வீடொன்றை விலைக்கு வாங்கினார். இவர் வாழ்ந்த வீடு "வைமன் வீடு" எனவும், வீடு அமைந்திருந்த வீதி "வைமன் வீதி" எனவும் பெயர் பெற்றது. இப்பெயர் இன்றும் வழக்கில் உள்ளது.
# ஓடுபாதை

உள்ள ஒரு ஓடுபாதை]]  
**ஓடுபாதை** (Runway) என்பது வானூர்தி நிலையத்தில் நிலத்தில் வரையறுக்கப்பட்ட ஒரு செவ்வகப் பகுதியாகும். இவை வானூர்திகள் புறப்பட மற்றும் தரை இறங்கப் பயன்படுத்தப்படுகின்றன. ஓடுபாதைகள் மனிதனால் மேற்பரப்பில் மண், தார், பனி, பைஞ்சுதை கலந்து உருவாக்கப்படுகின்றன. நிலையான இறக்கைகள் கொண்ட விமானங்கள் புறப்படும் போது பறக்கும் வேகத்தை அடைவதற்கும், தரையிறங்கும் போது வேகத்தை குறைத்து நிற்கவும் ஓடு பாதைகள் தேவைப்படுகின்றன. காற்று வீசும் திசையில் புறப்படுதல் மற்றும் தரையிறங்குதல் ஆகியவை சாதகமானதாகும். பெரிய விமான நிலையங்களில் பொதுவாக வெவ்வேறு திசைகளில் பல ஓடுபாதைகளைக் இருக்கும். இதனால் காற்றின் திசையோடு கிட்டத்தட்ட ஒத்த ஒன்றைத் தேர்ந்தெடுக்கலாம்.
# எவரெட் ஜோயல் ஹால்


**எவரெட் ஜோயல் ஹால்** (*Everett Joel Hall*, 1879 - 1931) என்பவர் கொலம்பியா பல்கலைக்கழகத்தில் மதிப்பீடு அல்லது அளவீடு செய்யும் துறையில் பேராசிரியராக இருந்தார். அலுமினியம் தூள் போன்ற உலோகப் பொடிகள் உற்பத்தி செய்யும் உலோகங்களைச் சிதைத்து பொடியாக்கும் நிறுவனம் ஒன்றையும் நிறுவினார்.
# அலுமினியம் தூள்

நிறமித் தூள்]]  
**அலுமினியம் தூள்** (*Aluminium powder*) என்பது அலுமினியம் உலோகத்தின் பொடியாகும். இயந்திரவியல் முறைகளைப் பயன்படுத்தும் தூளாக்கும் ஆலையினால் அலுமினியம் செதில்கள் உருவாக்கவே முதலில் இம்முறை தொடங்கப்பட்டது. அதைத்தொடர்ந்து உருகிய அலுமினியம் தெளித்தலால் அலுமினியம் பொடி உருவாக்கும் முறையை 1920 ஆம் ஆண்டுகளில் எவரெட் ஜோயல் ஹால் வடிவமைத்தார். இவ்வாறு பெறப்படும் பொடி மீண்டும் குண்டு ஆலை செயல்முறைக்கு அனுப்பி சமநிலைப்படுத்தப்பட்டு பின்னர் பூச்சு அல்லது நிறமியாகப் பயன்படுத்த ஏதுவான செதில்களாக மாற்றப்பட்டது.  

## இவற்றையும் காண்க
- உலோகப் பொடி
# காராளர்

**காராளர்** என்போர் வேளாண்மையை சார்ந்த மக்களாவர்.. இச்சொல் வேளாண் மக்களில் சில வகையினரை குறிக்க பல்வேறு தமிழ் இலக்கியங்களில் பல்வேறு பொருளில் ஆளப்பட்டுள்ளது. இதை வள்ளல் தன்மையைக் குறிக்கும் சொல்லாகவும் வேளாண்மை சார்ந்த மாந்தரில் குறிப்பிட்ட வகை மக்களை குறிக்கும் சொல்லாகவும் இலக்கியங்கள் குறிப்பிடுகின்றன.  

<blockquote>காராளும் கதியினமும் பயிரினமும் கைவகுத்துப்  
போராளு முடிவேந்தர் போர்க்கோல மென்னாளுஞ்  
சீராளுஞ் செழும்பொன்னித் திருநாடர் புகழ்விளக்கும்  
ஏராளும் காராளர் இவர்செய்யும் போராலே - ஏரெழுபது</blockquote>  

<blockquote> “கதிர்முனை தீண்டா காராளன்” </blockquote>  

கருது முனை கூட தீண்டாது தாம் விவசாயம் செய்யாமல் பல ஆட்களை வைத்து வேலை செய்தவர்கள் என்று பொருள். அதாவது பெரிய நிலைப்ரபுத்துவம் படைத்தவர்கள் அல்லது ராஜா என்று அர்த்தம்.  

## மணிமேகலையில் காராளர்
காராளர் என்னும் சொல் முதலில் வரும் தமிழ் இலக்கியம் மணிமேகலை ஆகும். அதில் காராளர் இருந்த நகரமாக சீர்காழி என்னும் சண்பை நகர் இருந்தது.  

<blockquote>ஈங்கிந் நகரத் தியான்வருங் காரணம்  
பாரா வாரம் பல்வளம் பழுநிய  
காராளர் சண்பை - மணிமேகலை 3:27-29</blockquote>  

<blockquote>காராளர் சண்பையிற் கௌசிகன் மகளே  
மாருத வேகனோ டிந்நகர் - மணிமேகலை 7:102-109</blockquote>
# விக்கிப்பீடியா:உங்களுக்குத் தெரியுமா/யூன் 3, 2015


- **இயேசுப் பல்லி** என்னும் பல்லி இனம் நீரில் நடக்கும் திறனுடைய பல்லி இனம் ஆகும்.
- தன்பால் ஈர்ப்பாளர்கள் , எதிர்பால் ஈர்ப்பாளர்களுக்கு இடையே மனிதரிடையே மாறுபடும் பாலியல் நாட்டத் தன்மையை விளக்கும் அளவுகோல் **கின்சி அளவுகோல்** எனப்படுகின்றது.
- பன்னிரண்டாம் நூற்றாண்டில் அடியார்க்கு நல்லார் வெளியிட்ட **அட்டாங்கயோகம்** எனும் நூல் அட்டாங்க யோகத்தைத் தமிழ்ப் பெயர்களால் குறிப்பிட்டு விளக்குகிறது.
# சிலோன் சின்னையா


**சிலோன் சின்னையா** (20 சூன் 1941 - 7 சனவரி 2011) இலங்கைத் தமிழ்த் திரைப்பட நடிகர். இலங்கை, இந்தியத் தமிழ்த் திரைப்படங்களில் குணசித்திர வேடங்களில் நடித்தவர்.  

## வாழ்க்கைக் குறிப்பு
சின்னையா இலங்கையின் மலையகத்தில் கண்டி, அம்பிட்டிய என்ற ஊரில் தனது பத்தாவது வயதில் இருந்தே மேடை நாடகங்களில் நடிக்கத் தொடங்கினார். 1968 ஆம் ஆண்டில் இலங்கையில் வெளியான நிர்மலா என்ற தமிழ்த் திரைப்படத்தில் முதன் முதலில் நடித்தார். பின்னர் மஞ்சள் குங்குமம் (1970) திரைப்படத்தில் ஒரு சிறு வேடத்தில் நடித்தார். 1972 இல் வெளியான மீனவப் பெண் திரைப்படத்தில் மருத்துவராகத் தோன்றி நடித்தார்.  

1975 ஆம் ஆண்டில் வெளியான வி. பி. கணேசனின் புதிய காற்று திரைப்படத்தில் மலையகத்தில் உள்ள லயன் குடிசை ஒன்றில் வாழும் ஏழைத் தொழிலாளியாக, கதாநாயகி பரீனா லையின் தந்தையாக நடித்து பாராட்டுப் பெற்றர். வி. பி. கணேசனின் இரண்டாவது படமான நான் உங்கள் தோழன் திரைப்படத்திலும் நடித்தார்.  

## நடித்த திரைப்படங்கள்
### இலங்கைத் திரைப்படங்கள்
- நிர்மலா
- மஞ்சள் குங்குமம்
- மீனவப்பெண்
- புதிய காற்று
- நான் உங்கள் தோழன்
- பைலட் பிரேம்நாத்

### இந்தியத் திரைப்படங்கள்
- பொண்ணு ஊருக்குப் புதுசு
- கரை கடந்த ஒருத்தி
- அகல்விளக்கு
- கரும்புவில்
- ஆணிவேர்
- நீதான் அந்தக்குயில்
- நீ இன்றி நானில்லை
- கீதாஞ்சலி
- காவலன் அவன் கோவலன்
- என் தமிழ் என் மக்கள்
- புதிய அடிமைகள்
- எல்லாமே பணத்துக்காக
- பகவதிபுரம் ரெயிலே கேட்
- காமதேனு
- கிழக்குப்பக்கம் காத்திரு
- கீதம் சங்கீதம்
# தி. க. பகவதி


**தி. க. பகவதி** (*T. K. Bhagavathi*; 1917 –1982) தமிழ் நாடகங்களிலும், தமிழ்த் திரைப்படங்களிலும் நடிகராக நடித்தவர். இவர், புகழ்பெற்ற நாடக நடிகரான தி. க. சண்முகத்தின் தம்பியாவார்.  

## நடித்த திரைப்படங்கள்
இவர் 1935-இல் *மேனகா* முதல் 1979-இல் ஆறிலிருந்து அறுபது வரை மட்டும் 45 ஆண்டுகளாக நாடகங்களிலும் திரைப்படங்களிலும் பல வகையான முக்கிய பாத்திரங்களில் நடித்துப் புகழ்பெற்றவர் டி. கே. பகவதி..  

- மேனகா (1935)
- பாலாமணி‎ (1937)
- குமாஸ்தாவின் பெண்‎ (1941)
- பில்ஹணன் (1948)
- இன்ஸ்பெக்டர்‎ (1953)
- மனிதன் (1953)
- ரத்த பாசம்‎ (1954)
- சம்பூர்ண ராமாயணம் - (1958)
- சிவகங்கை சீமை (1959)
- குலமகள் ராதை (1963)
- குழந்தைக்காக [1968]
- பணமா பாசமா [1968]
- நிலவே நீ சாட்சி [1970]
- என் அண்ணன் [1971]
- ஆதி பராசக்தி [1971]
- சவாலே சமாளி [1971]
- நீரும் நெருப்பும் [1971]
- தங்கைக்காக [1971]
- சபதம் [1971]
- சங்கே முழங்கு [1972]
- வசந்த மாளிகை [1972]
- ராஜபார்ட் ரங்கதுரை [1973]
- சிவகாமியின் செல்வன் [1974]
- வாணி ராணி [1974]
- எங்கள் குலதெய்வம் [1975]
- பிஞ்சு மனம் [1975]
- எங்க பாட்டன் சொத்து [1975]
- அவன் ஒரு சரித்திரம் [1977]
- அலாவுதீனும் அற்புத விளக்கும் [1979]
- ஆறிலிருந்து அறுபது வரை [1979]

## பெற்ற விருதுகளும், சிறப்புகளும்
- கலைமாமணி விருது
# கடல் மட்டம்


**சராசரி கடல் மட்டம்** (*Mean sea level*, MSL) என்பது பொருத்தமான நிலத்திலுள்ள நிலையான ஓர் ஆதாரப் புள்ளியின் சார்பான கடலின் உயரமாகும். ஆனால் நிலத்திலுள்ள ஆதாரப் புள்ளியை தெரிவுசெய்வது மிகச் சிக்கலான பணியாகும். மேலும் கடலின் சரியான உயரத்தைக் கண்டறிவது கடினமான செயலாகும். சராசரி கடல் மட்டம் என்பது கடல் அலை, காற்று போன்றவற்றால் பாதிக்கப்படாத நிலையாக நிற்கும் கடலின் உயரமாகும். கணிப்பின் போது நீண்ட நேரத்துக்கு எடுக்கப்படும் உயர அளவீடுகளின் சராசரி மதிப்பை, சராசரி கடல் மட்டமாக கொள்ளப்படும். கடலின் உயரம் நிலத்துக்கு சார்பாக அளவிடப்படுவதால் சராசரி கடல் மட்டமானது கடல் நீர் உயர வேறுபாட்டாலோ அல்லது நிலத்தில் ஏற்படும் உயரவேறுபாடு காரணமாகவோ மாற்றம் அடையலாம்.  

**கடல் மட்டத்துக்கு மேல்** (*above sea level*) பொதுவாக கடல் மட்டத்திற்கு மேல் உள்ள ஓர் இடத்தின் உயரத்தைக் குறிக்கப் பயன்படுத்தப்படுகிறது. கடல் மட்டம் என்பது சராசரியாக கடல் ஒட்டிய நிலத்தின் நிலை ஆகும். கடல் மட்டத்திற்கு மேல் உயரத்தைப் பொருத்து வளிமண்டல அழுத்தம் வேறுபடும். எனவே வான்வழிப் போக்குவரத்தில் இது ஒரு முக்கிய குறியீடு ஆகும். இவ்வளவீடு உண்மையில் **சராசரி கடல் மட்டத்திற்கு மேல்** (*above mean sea level*, AMSL) என்பதையே குறிக்கிறது.  

## கடல் மட்டம் உயர்வு
அமெரிக்காவில் அமைந்துள்ள புவி மற்றும் கோள் அறிவியல் துறை சார்பில் இரண்டரை ஆண்டுகளாக நடந்த ஆராய்ச்சியில் கடந்த நூற்றாண்டைவிட இந்த நூற்றாண்டில் 14 செ.மீட்டர்கள் கடல் மட்டம் உயர்ந்துள்ளதாகத் தெரிவித்துள்ளனர். கடந்த 1000 முதல் 1400 ஆம் ஆண்டுவரை புவி குளிர்ந்து இருந்ததால் 8 செ.மீட்டர்களே கடல் மட்டம் உயர்ந்தது குறிப்பிடத்தக்கது.
# யுரேனியம் மூவயோடைடு


:2 U + 3 I<sub>2</sub> → 2 UI<sub>3</sub>  

## பண்புகள்
கருப்பு நிறத் திண்மமாகக் காணப்படும் யுரேனியம் மூவயோடைடு 766°செ வெப்பநிலையில் உருகுகிறது. படிகமாகலின்போது இச்சேர்மம் சாய்சதுர படிக அமைப்பில் படிகமாகிறது. (புளூட்டோனியம் முப்புரோமைடு வகை) Ccmm வகை இனக்குழுவுடன் அணிக்கோவை அளபுருக்களின் மதிப்பு a = 432.8 பைமீ, b = 1401.1 பைமீ, and c = 1000.5 பைமீ ஆகவும் மற்றும் ஒர் அலகுகூட்டிற்கு நான்கு சூத்திர அலகுகள் என்ற முறையிலும் அமைந்துள்ளன . பல்வேறு வகையான டையீல்-ஆல்டர் வினைகளுக்கு யுரேனியம் மூவயோடைடு பொருத்தமான இலூயிசு அமில வினையூக்கியாகக் கருதப்படுகிறது. இவ்வினைகள் சாதாரண வீரியம் குறைந்த நிலையிலேயே மேற்கொள்ளப்படுகின்றன.
# கும்பகோணம் நந்தவனத்து மாரியம்மன் கோயில்


**கும்பகோணம் நந்தவனத்து மாரியம்மன் கோயில்** தஞ்சாவூர் மாவட்டம் கும்பகோணம் பேட்டை வடக்குத் தெருவில் அமைந்துள்ள அம்மன் கோயிலாகும்.  

## பெயர்க்காரணம்
வயல்வெளி சூழ்ந்திருக்க மாரியம்மன் அமைந்துள்ளதால் இவர் நந்தவனத்து மாரியம்மன் என அழைக்கப்படுகிறார். இந்த அம்மனை வடக்குத்தெரு மாரியம்மன் என்றும் ஆதிநந்தவனத்து மாரியம்மன் என்றும்அழைக்கின்றனர்.  

## மூலவர்
இக்கோயிலில் உள்ள மூலவர் மாரியம்மன் ஆவார். மூலவர் சிலைக்கு முன்பாக வலப்புறம் விநாயகரும், இடப்புறம் முருகனும் உள்ளனர்.  

## சன்னதி
சன்னதியில் வலப்புறம் காத்தவராயன், மதுரை வீரன் சிலைகள் உள்ளன. பாப்பாத்தியம்மன், லாட சன்னியாசி, ஓமாந்தூரார் ஆகியோரைக் குறிக்கும் மாடங்கள் காணப்படுகின்றன. இடப்புறம் நவக்கிரகங்கள் உள்ளன. அப்பகுதியில் பதினெட்டாம்படி கருப்பசாமி உள்ளார். சப்தகன்னி, தியாகராஜசுவாமி, கருப்பாயி அம்மனைக் குறிக்கும் வகையில் மாடங்கள் உள்ளன.  

## விழா
இங்கு ஆண்டுதோறும் பால்குட விழா கொண்டாடப்படுகிறது. ஆடி மாதத்தில் கரக உற்சவம் நடைபெறுகிறது.
# கும்பகோணம் கற்பக மாரியம்மன் கோயில்


**கும்பகோணம் கற்பக மாரியம்மன் கோயில்** தஞ்சாவூர் மாவட்டம் கும்பகோணம் காலசந்திக்கட்டளைத்தெருவில் அமைந்துள்ள அம்மன் கோயிலாகும்.  

## மூலவர்
இக்கோயிலில் உள்ள மூலவர் கற்பகமாரியம்மன் ஆவார். மூலவர் உள்ள வேப்ப மரத்தின் அருகே வேல் உள்ளது. வேப்ப மரத்தில் தகடு பொருத்தப்பட்டுள்ளது.  

## சன்னதி
சன்னதியில் வலப்புறம் கன்னிசாமி, காத்தவராயன், லாடசாமியைக் குறிக்கும் மாடங்கள் காணப்படுகின்ன. அடுத்து மதுரை வீரனுக்கான மாடம் அவரது ஓவியத்துடன் உள்ளது. இடப்புறம் காளியம்மனுக்கான மாடம் உள்ளது. அதையடுத்து பதினெட்டாம்படி கருப்பசாமிக்கான மாடம் அவரது ஓவியத்துடன் காணப்படுகிறது.
# வன் மின்பகுளி

**வன் மின்பகுளி** (*strong electrolyte*) என்பது வேதிக் கரைசலில் முற்றிலுமாக அல்லது கிட்டத்தட்ட முற்றிலுமாக அயனியாக்கம் அல்லது பிரிகை அடையும் ஒரு வேதிப் பொருளைக் குறிக்கும் ஆகும். இந்த அயனிகள் கரைசலில் நன்றாக மின்சாரத்தைக் கடத்துகின்றன.  

முதன் முதலில், நீர்மக் கரைசல் ஒன்றில் எந்தவேதிப்பொருள் நன்றாக மின்சாரத்தைக் கடத்துகிறதோ அப்பொருளே "வன் மின்பகுளி" என்று வரையறை செய்யப்பட்டது. ஓர் ’அயனி’ என்பதற்கான பொருள் விரிவடைந்து அதன் பண்புகள் பெரும் பிரிதலுக்கு உட்பட்டதால் தற்போதைய வரையறை நடைமுறையில் பதிலீடு செய்யப்பட்டது.  

ஒரு வன் மின்பகுளியின் அடர் கரைசல், அதே வெப்பநிலையில் தூய்மையான நீரைக்காட்டிலும் குறைவான ஆவியழுத்தம் பெற்றுள்ளது. வலிமையான அமிலங்கள், வலிமையான காரங்கள் மற்றும் கரையக்கூடிய அயனி உப்புகள் முதலியன வன் மின்பகுளிகளாகும். வலிமை குறைந்த அமிலங்கள் மற்றும் காரங்கள் குறை மின்பகுளிகளாகும்.  

## வினைகளை எழுதுதல்

வன் மின்பகுளியைப் பொறுத்தவரை வினையில் எழுதப்படும் ஒர் தனி அம்புக்குறி அயனியாக்க வினையானது முற்றிலுமாக ஒரே திசையில் நிகழ்கிறது என்பதைக் காட்டுகிறது. மாறாக, குறை மின்பகுளிகளில் பிரிகையானது ஒரே திசையில் நிகழாமல் கனிசமான அளவுக்கு அயனியாக்கமும் மறு பிணைப்பும் நிகழ்வதைக் குறிக்கும்.  

::**வன் மின்பகுளி <sub>(நீரிய)</sub> ------> நேர்மின் அயனி<sub>(நீரிய)</sub> + எதிர்மின் அயனி<sub>(நீரிய)</sub>**  

உருகிய நிலையில் அல்லது நீர்த்த கரைசலில் மட்டும் வன் மின்பகுளிகள் மின்சாரத்தைக் கடத்தும். மேலும் அவை முற்றிலுமாக அயனியாக மாறுகின்றன.  

கால்வானிக் மின்கலத்தில் மின்பகுளி வலிமையாக இருந்தால் உற்பத்தியாகும் மின்சாரமும் அதிகமாக இருக்கும்.  

## உதாரணங்கள்

### வல்லமிலங்கள்
| அமிலம் | வாய்பாடு |  |
| --- | --- | --- |
| பெர்குளோரிக் அமிலம் | HClO<sub>4</sub> |  |
| ஐதரோஅயோடிக் அமிலம் | HI |  |
| ஐதரோபுரோமிக் அமிலம் | HBr |  |
| ஐதரோகுளோரிக் அமிலம் | HCl |  |
| கந்தக அமிலம் | H<sub>2</sub>SO<sub>4</sub> |  |
| நைட்ரிக் அமிலம் | HNO<sub>3</sub> |  |
| குளோரிக் அமிலம் | HClO<sub>3</sub> |  |
| புரோமிக் அமிலம் | HBrO<sub>3</sub> |  |
| பெர்புரோமிக் அமிலம் | HBrO<sub>4</sub> |  |
| பெர் அயோடிக் அமிலம் | HIO<sub>4</sub> |  |
| புளோரோ ஆண்டிமனிக் அமிலம் | HSbF<sub>6</sub> |  |
| மந்திர அமிலம் | FSO<sub>3</sub>HSbF<sub>5</sub> |  |
| கார்போரேன் மிகை அமிலம் | H(CHB<sub>11</sub>Cl<sub>11</sub>) |  |
| புளோரோ கந்தக அமிலம் | FSO<sub>3</sub>H |  |
| திரிபிக் அமிலம் | CF<sub>3</sub>SO<sub>3</sub>H | } |

### வன் காரங்கள்
| காரம் | வாய்பாடு |  |
| --- | --- | --- |
| பொட்டாசியம் ஐதராக்சைடு | KOH |  |
| பேரியம் ஐதராக்சைடு | Ba(OH)<sub>2</sub> |  |
| சீசியம் ஐதராக்சைடு | CsOH |  |
| சோடியம் ஐதராக்சைடு | NaOH |  |
| இசுட்ரோன்சியம் ஐதராக்சைடு | Sr(OH)<sub>2</sub> |  |
| கால்சியம் ஐதராக்சைடு | Ca(OH)<sub>2</sub> |  |
| உருபீடியம் ஐதராக்சைடு | RbOH |  |
| மக்னீசியம் ஐதராக்சைடு | Mg(OH)<sub>2</sub> |  |
| இலித்தியம் இருசமபுரோபைலமைடு | C<sub>6</sub>H<sub>14</sub>LiN |  |
| இலித்தியம் இருஎத்திலமைடு | (C<sub>2</sub>H<sub>5</sub>)2NLi |  |
| சோடியம் அமைடு | NaNH<sub>2</sub> |  |
| சோடியம் ஐட்ரைடு | NaH |  |
| இலித்தியம் பிசு மும்மெத்தில்சிலில் அமைடு | (CH<sub>3</sub>)<sub>3</sub>Si)<sub>2</sub>NLi | } |

### உப்புகள்
| உப்பு | வாய்பாடு |  |
| --- | --- | --- |
| சோடியம் குளோரைடு | NaCl |  |
| பொட்டாசியம் நைத்திரேட்டு | KNO<sub>3</sub> |  |
| மக்னீசியம் குளோரைடு | MgCl<sub>2</sub> |  |
| சோடியம் அசிட்டேட் | CH<sub>3</sub>COONa | } |
# கும்பகோணம் நினைத்த காரியம் முடித்த விநாயகர் கோயில்


**கும்பகோணம் நினைத்த காரியம் முடித்த விநாயகர் கோயில்** தஞ்சாவூர் மாவட்டம் கும்பகோணம் நாணயக்காரத்தெருவில் உள்ள விநாயகர் கோயிலாகும்.  

## அமைவிடம்
இக்கோயில் நாணயக்காரத்தெருவில் ராஜராஜேந்திரன்பேட்டையில் உள்ளது.  

## மூலவர்
இக்கோயிலில் உள்ள மூலவர் விநாயகர் ஆவார்.  

## குடமுழுக்கு
இக்கோயிலின் குடமுழுக்கு 7.6.2015 அன்று காலை நடைபெற்றது. இரவு விநாயகரின் சிறப்பு வீதியுலா நடைபெற்றது. 2014இல் பாலாலயம் செய்யப்பட்ட இக்கோயிலின் குடமுழுக்கு விழாவின் முதல் இரு நாள்கள் சிறப்பு பூஜைகள் நடைபெற்றன.
# பீட்டர் சாக்கப் இச்செலம்



**பீட்டர் சாக்கப் இச்செலம்** (*Peter (Petter) Jacob Hjelm*, 2 அக்டோபர் 1746 – 7 அக்டோபர் 1813) என்பவர் சுவீடன் நாட்டைச் சேர்ந்த வேதியியல் அறிஞர் ஆவார். 1781 ஆம் ஆண்டில் முதன் முதலில் மாலிப்டினம் தனிமத்தைக் இவர் கண்டறிந்தார். மாலிப்டினம் கண்டறியபட்டு நான்காண்டுகளுக்குப் பின்னரே தனித்துப் பிரிக்கப்பட்டது.  

உப்சாலா பல்கலைக்கழகத்தில் இவர் தன்னுடைய படிப்பை முடித்து முனைவர் பட்டம் பெற்றார். கனிமவியல் பயிற்சி நிறுவனத்தில் பேராசிரியராகப் பனியாற்றிய இவர் 1782 ஆம் ஆண்டில் இராயல் நாணய அடிப்பிடத்தின் தலைமைப் பொறுப்பு வகித்தார். 1784 ஆம் ஆண்டில் சுவீடிய இராயல் அறிவியல் பயிற்சி நிறுவனத்தின் உறுப்பினராக இருந்தார். கடைசியாக இவர் கனிமவியல் துறை அமைச்சகத்தின் ஆய்வுக்கூடமாகத் திகழ்ந்தார்.
# த மார்சன் (ஆங்கிலத் திரைப்படம்)


**த மார்சன்** (The Martian) என்பது ஒரு முப்பரிமாண ஆங்கில அறிபுனைத் திரைப்படம் ஆகும். இதே பெயரில் வெளியான புதினத்தை அடிப்படையாகக் கொண்டு இத்திரைப்படம் உருவாக்கப்பட்டது. இதன் இயக்ககுனர் ரிட்லி சுகாட், திரைக்கதையாசிரியர் *ட்ரு கோடார்டு*.  

இப்படத்தின் முதல் காட்சி 11 செப்டம்பர் 2015ல் ரொறன்ரோ சர்வதேச திரைப்பட விழாவில் திரையிடப்பட்டது. இந்தியா, அமெரிக்கா முதலிய பல நாடுகளில் 2 அக்டோபர் 2015ல் வெளியிடப்பட்டது.  
இத்திரைப்படத்தில் மேட் டாமன் மற்றும் ஜெசிகா சாஸ்டெய்ன் ஆகியோர் முக்கிய கதாப்பாத்திரத்தில் நடித்துள்ளனர்.
# வார்ப்புரு:Periodic table (discovery periods)

| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| &nbsp; |  |  |  |  |  |  |  |  |  |  |  |  |  |  |  |  |  |
| &nbsp; |  |  |  |  |  |  |  |  |  |  |  |  |  |  |  |  |  |
| }<noinclude> |  |  |  |  |  |  |  |  |  |  |  |  |  |  |  |  |  |

</noinclude>
# பன்ராசுரிக்கு போர் (2015 திரைப்படம்)



**ஃபெண்டாஸ்டிக் ஃபோர் ** (Fantastic Four) என்பது 2015 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் பென்டாஸ்டிக் போர் என்ற குழுவை மையமாக கொண்டு 20ஆம் சென்சுரி பாக்ஸ் என்ற நிறுவனம் தயாரித்து மற்றும் விநியோகிக்கும் மூன்றாவது மற்றும் இறுதி மீளுருவாக்கத் திரைப்படம் ஆகும்.  

இந்த திரைப்படத்தை 'ஜோஷ் ட்ராங்க்' என்பவர் இயக்க, மைல்ஸ் டெல்லர், மைக்கேல் பி. ஜோர்டான், கேற் மாறா, ஜேமி பெல், உரொபி கெபெல், இறெக் ஈ. கேத்தி மற்றும் இரிம் பிளேக்கு நெல்சன் ஆகியோர் நடித்துள்ளார்கள். ஃபெண்டாஸ்டிக் ஃபோர் என்ற படம் ஆகஸ்ட் 4, 2015 அன்று நியூயார்க் நகரில் உள்ள வில்லியம்ஸ்பர்க் சினிமாஸில் திரையிடப்பட்டது, ஆகஸ்ட் 7 அன்று ஐக்கிய அமெரிக்காவில் வெளியிடப்பட்டது. இந்த திரைப்படத்தில் நடித்த நடிகர்களின் நடிப்பு மற்றும் இசைக்கு பாராட்டுக்களைப் பெற்றிருந்தாலும், அதன் திரைக்கதை, இயக்கம், நகைச்சுவை இல்லாமை, விறுவிறுப்பற்ற காட்சிகள் போன்றவற்றிக்கு விமர்சகர்களால் எதிர்மறை விமர்சனங்கள் விமர்சிக்கப்பட்டது. இதனால் இந்த படம் பரவலாக தடைசெய்யப்பட்டது.  

இப்படம் வசூல் ரீதியாக தோல்வி அடைந்தது. 155 மில்லியன் டாலர் உற்பத்தி செலவில் உலகளவில் 168 மில்லியன் டாலர்களை வசூலித்தது, மேலும் 100 மில்லியனுக்கும் அதிகமாக உற்பத்தி வருமானம் இழந்தது.  

## தொடர்ச்சியான தொடர்கள்
### *ஃபெண்டாஸ்டிக் ஃபோர்* (2005)

### *ஃபெண்டாஸ்டிக் ஃபோர் 2* (2007)
# சித்தூர் வி. நாகையா


**சித்தூர் வி. நாகையா** (இயற்பெயர்: *வுப்பலதடியம் நாகையா*, தெலுங்கு: వుప్పలదడియం నాగయ్య; 28 மார்ச் 1904 - 30 திசம்பர் 1973) ஆந்திர மாநிலத்தைச் சேர்ந்த தென்னிந்தியத் திரைப்பட நடிகர். இவர் நடிகராக மட்டுமல்லாது திரைப்படவுலகில் இசையமைப்பாளர், இயக்குநர், தயாரிப்பாளர், எழுத்தாளர், பின்னணிப் பாடகர் என பன்முகத் திறனுடன் பங்காற்றியவர்.  

## நடித்த தமிழ்த் திரைப்படங்கள்
- அசோக் குமார் (1941)
- மீரா (1945)
- நவஜீவனம்‎ (1949)
- என் வீடு‎ (1953)
- எதிர்பாராதது‎ (1954)
- பெண்ணின் பெருமை (1956)
- அமரதீபம் (1956)
- நிச்சய தாம்பூலம்‎ (1962)
- காலம் வெல்லும்‎ (1970)
- கண்மலர்‎ (1970)
- ராமன் எத்தனை ராமனடி‎ (1970)
- இரு துருவம்‎ (1971)
- சம்பூர்ண ராமாயணம்‎

## பெற்ற விருதுகளும், சிறப்புகளும்
- கலைமாமணி விருது (1962 - 1963)
- பத்மசிறீ விருது, 1965
# அசாசின்சு கிறீடு (ஒளிக்காட்சி விளையாட்டு)



**அசாசின்சு கிறீடு** (*Assassin's Creed*) 2007இல் வெளிவந்த வரலாற்றுப் புனைகதை, அதிரடி-சாகச, உலாவித்திரியும் மற்றும் மறைந்து தாக்கும் வகையைச் சேர்ந்த ஒளிக்காட்சி விளையாட்டு ஆகும். இது யுபிசொப்ற்று மொன்றியலால் உருவாக்கப்பட்டு யுபிசொப்ற்றால் வெளியிடப்பட்டது. அசாசின்சு கிறீடு தொடரில் இது முதலாவது விளையாட்டு ஆகும். முதலில் எக்சுபாக்சு 360-இலும், பின்பு நவம்பர் 2007இல் பிளேசுரேசன் 3யிலும், ஏப்பிரல் 2008இல் மைக்ரோசொப்ற்று விண்டோசிலும் இது வெளியிடப்பட்டது. 1191இல் புனித பூமியில் நடைபெற்ற மூன்றாம் சிலுவைப் போர்க் காலப்பகுதியில் நடப்பதாகச் சித்தரிக்கப்பட்டுள்ளதுடன், கசாசினைத் தளமாகக் கொண்டு இயங்கும் இரகசியக் கொலையாளிகளைப் பற்றியதாக இதன் கதை அமைந்துள்ளது. இவர்கள் சீற்றே எனும் அமைப்பின் உப பகுதியினராவர். "அனிமஸ்" எனும் பெயருடைய ஒரு இயந்திரத்தின் உதவியுடன், நவீன யுகத்தில் வாழும் இடெசுமண்டு மைல்சுவின் மரபியல் நினைவுகளைக் கட்டுப்படுத்துவதன் மூலமாக, அவருடைய மூதாதையரான அல்தயீர் இபின்-லா'காது எனும் கொலையாளியாக விளையாடமுடிகிறது.  

மனித மூளையைக் கட்டுப்படுத்தும் ஆற்றல் படைத்த "ஈடன் துண்டு" எனப்படும் ஒரு தொல்பொருளைக் கைக்கொள்வதற்காக அசாசின்கள் மற்றும் "நைற்சு ரெம்ப்ளார்' அமைப்பினருக்கிடையே ஏற்படும் மோதல்கள் பற்றியதான கதையமைப்பு அமைக்கப்பட்டுள்ளது. இவ்விளையாட்டானது சாதகமான வரவேற்புகளைப் பெற்றுக்கொண்டதுடன் 2016இன் ஈ3 நிகழ்வுகளில் பல்வேறு விருதுகளைத் தனதாக்கிகொண்டது. 2009இல் இதன் தொடர்ச்சியான அசாசின்சு கிறீடு II வெளியிடப்பட்டது. அதனுடைய வெற்றியின் காரணமாக வருடந்தோறும் அசாசின்சு கிறீடு விளையாட்டுக்கள் வெளியிடப்படுவதுடன் வேறுபட்ட கதாபாத்திரங்களையும் கொண்டுள்ளன.  

### பிற ஊடகங்கள்

#### திரைப்படம்
**அசாசின்சு கிறீடு** (*Assassin's Creed*) 21, டிசம்பர் 2011 அன்று முழு நீளத் திரைப்படமாக வெளியிடப்பட்டது.
# எக்ஸ்-மென்: அப்போகலிப்ஸ்



**எக்ஸ்-மென்: அப்போகலிப்ஸ்** (X-Men: Apocalypse) என்பது 2016 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் மற்றும் அப்போகலிப்ஸ் என்ற ஒரு கற்பனை பாத்திரக் குழுவை மையமாக வைத்து மார்வெல் மகிழ்கலை, பேட் ஹாட் ஹாரி புரொடக்ஷன்ஸ், டி.எஸ்.ஜி என்டர்டெயின்மென்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  

இது எக்ஸ்-மென் திரைப்படத் தொடரின் ஒன்பதாவது படம் ஆகும். பிறையன் சிங்கர் என்பவர் இயக்கும் இந்த திரைப்படத்தில் ஜேம்ஸ் மாக்கவோய், மைக்கல் பாஸ்பெந்தர், ஜெனிபர் லாரன்ஸ், ஆஸ்கர் ஐசக், நிக்கோலசு ஹோல்ட், ரோஸ் பைரன், டை ஷெரிடன், சோஃபி டர்னர், ஒலிவியா முன் மற்றும் லூகாஸ் டில்போன்ற பலர் நடித்துள்ளார்கள்.  

எக்ஸ்-மென்: அபோகாலிப்ஸ் படம் லண்டனில் 9 மே 2016 அன்று திரையிடப்பட்டது, மேலும் ஐக்கிய அமெரிக்காவில் 27 மே 2016 அன்று 3டி மற்றும் 2டி யிலும், தேர்ந்தெடுக்கப்பட்ட சர்வதேச சந்தைகளில் ஐமாக்ஸ் 3டி யிலும் வெளியிடப்பட்டது. இந்த படம் கலவையான விமர்சனங்களைப் பெற்றது, விமர்சகர்கள் அதன் கருப்பொருள்கள், இயக்கம் மற்றும் நடிப்பு போன்றவற்றை பாராட்டி விமர்சித்தார்கள். இந்த திரைப்படத்தின் தொடர்சியாக என்ற படம் 7 ஜூன் 2019 அன்று வெளியானது.  

## தொடர்ச்சியான தொடர் திரைப்படங்கள்
# புதிய நோக்கில் தமிழ் இலக்கிய வரலாறு (நூல்)



**புதிய நோக்கில் தமிழர் இலக்கிய வரலாறு** தமிழண்ணல் எழுதிய நூலாகும். இலக்கிய நோக்கில் புதிய நோக்கு, தமிழக வரலாற்றுப் பின்புலம், வகைமை நோக்கில் தமிழ் இலக்கிய வரலாறு என்ற முப்பெருந்தலைப்புகளில் அமைந்துள்ள இந்நூலில் பல்வகை இலக்கியங்கள், இலக்கணம், தத்துவம், உரை வகை உள்ளிட்ட பல உட்தலைப்புகள் காணப்படுகின்றன.  

## அமைப்பு
இந்நூல் 22 தலைப்புகளையும், இணைப்புகளாக சிறந்த பரிசு பெற்ற செந்தமிழ்ப்பனுவல்களையும் வினா வங்கியையும் கொண்டுள்ளது.  

'புதிய நோக்கில் தமிழர் இலக்கிய வரலாறு', நூல், (பதினாறாம் பதிப்பு, 2000; விற்பனை உரிமை மீனாட்சி புத்தக நிலையம், மதுரை)
# தாகேஸ்வரி தேசிய கோயில்



**தாகேஸ்வரி தேசிய கோயில்** அல்லது **டாக்கேஸ்வரி கோயில்** (*Dhakeshwari National Temple*) வங்கள தேசத்தின் தலைநகர் டாக்காவில் அமைந்த ஒரு இந்து சமயக் கோயில் ஆகும். டாக்கேஸ்வரி கோயில், வங்களா தேச அரசின் கட்டுப்பாட்டில் உள்ளது. தாக்கேஸ்வரி அம்மன், டாக்கா நகரத்தின் காவல் தெய்வம் என்பதால், இங்கு குடிகொண்டுள்ள துர்கைக்கு டாக்கேஸ்வரி என்று பெயராயிற்று. தாக்கேஸ்வரி துர்கை கோயில் வங்கள தேசத்தின் தேசிய கோயில் ஆகும். இக்கோயிலில் ஆண்டு தோறும் நடைபெறும் துர்கா பூஜை புகழ் பெற்றது.  

இந்தியப் பிரதமர் நரேந்திர மோடி 7 சூன் 2015 அன்று டாக்காவில் உள்ள டாக்கேஸ்வரி கோயிலுக்குச் சென்று வழிபட்டார்.  

## வரலாறு
டாக்கேஸ்வரி கோயில் 12ஆம் நூற்றாண்டில் சென் வமிச அரசன் பல்லால் சென் (Ballal Sen) என்பவர் டாக்கா நகரத்தின் பெயராலேயே கோயிலுக்கும் டாக்கேஸ்வரி கோயில் எனப் பெயரிட்டு, சென் கட்டிடக் கலையில் கோயில் கட்டினார். இக்கோயில் வங்காளத்தின் கலாசார பண்பாட்டின் மையமாக அமைந்தது. 51 சக்தி பீடங்களில் ஒன்றாக தாக்கேஸ்வரி கோயில் கருதப்படுகிறது. கோயில் கருவறையில் இருந்த பத்துக் கரங்களை உடைய தாக்கேஸ்வரி அம்மனின் திருவுருவச் சிலை, 1947ஆம் ஆண்டில் கொல்கத்தா அருகில் உள்ள குமார்துலி (Kumartuli) என்ற இடத்திற்கு கொண்டு செல்லப்பட்டது. அதன்பின் நிர்மாணிக்கப்பட்ட துர்க்கை சிலை 1971 ஆம் ஆண்டில் நடந்த வங்காளதேச விடுதலைப் போரின் போது, பாகிஸ்தானிய இராணுவத்தால் அழிக்கப்பட்டது. தாக்கேஸ்வரி அம்மன் கோயில் கருவறையில் உள்ள அம்மனின் நகல் உருவச்சிலையும், 1989 – 1990ஆம் ஆண்டில் நிகழ்ந்த மதக் கலவரத்தில் இசுலாமியர்களால் சிதைக்கப்பட்டது.  

## கோயிலின் சிறப்பு நாட்கள்
- துர்கா பூஜை
- கிருஷ்ண ஜெயந்தி
- அஷ்டமி பூஜை

## படக்காட்சியகம்
# அரிய கதிரியக்க ஓரகத்தனிமம்

**அரிய கதிரியக்க ஓரகத்தனிமம்** (*trace radioisotope*) என்பது இயற்கையில் அரிதாக அல்லது மிகக்குறைவாகக் கிடைக்கக்கூடிய கதிரியக்க ஐசோடோப்பு ஆகும். பொதுவாகப் பார்க்கையில், இத்தகைய கதிரியக்க ஓரிடத்தான்களின் அரை ஆயுள் காலத்தைப் பூமியின் வயதோடு ஒப்பிட்டு கணக்கிட்டால் அதைவிட சற்று குறைவாகவே உள்ளது. இதன் பொருள் தற்பொழுது அரிதாகக் காணப்படும் ஆதித் தனிமங்கள் பெருமளவில் இருந்திருக்க வேண்டும் என்பதற்கான வாய்ப்பு தெரிகிறது. பல்வேறு இயற்கை நிகழ்வுகளின் மூலம் இத்தகைய அரிய கதிரியக்க ஒரிடத்தான்கள் தொடர்ந்து பூமியில் உற்பத்தியாகிக் கொண்டிருக்க வேண்டும். புளூட்டோனியம்–244 மட்டும் இவ்விதிக்கு மாறுபட்டதாக உள்ளது. ஏனெனில் இதனுடைய அரை ஆயுட்காலம் 80 மில்லியன் ஆண்டுகள் ஆகும். அதாவது பூமியின் உருவாக்கத்தின்போது எஞ்சி இருந்துள்ள இத்தனிமத்தின் அளவு, அரை ஆயுட்காலக் கணக்கீட்டின் அடிப்படையில் பார்த்தால் புதிய உற்பத்தி ஏதுமின்றி நிலையாக இருப்பது போல இருக்கிறது.  

நிலையான அணுக்கருக்களின் மீது அண்டக் கதிர்கள் மோதித் தாக்கும் வினைகள், நீண்ட அரைஆயுட்கால கன அணுக்கருக்கள் சாதராணமாக ஆல்ஃபா மற்றும் பீட்டா கதிர்களை வெளியிட்டு சிதையும் வினைகள், (தோரியம்–232, யுரேனியம்–238 மற்றும் யுரேனியம்–235 போன்றவை) இயற்கையாகக் காணப்படும் யுரேனியம்-238 இன் தன்னிச்சையான அணுக்கரு பிளப்பு வினைகள், பின்புலக் கதிர்வீச்சினால் தூண்டப்படும் மூலகத் திரிவு வினைகள், (புளூட்டோனியம்–239 மற்றும் யுரேனியம்–236 போன்ற தனிமங்கள் இயற்கையான யுரேனியம் நியூட்ரானை கவர்வதன் மூலம் உருவாகின்றன.) போன்றவை அரிய கதிரியக்க ஓரகத்தனிமம் உருவாக்கும் இயற்கை நிகழ்வுகளில் சிலவாகும்.  

## தனிமங்கள்

கதிரியக்க சிதைவின் வாயிலாக உருவாக்கப்படும் தனிமங்களின் பட்டியல் இங்குத் தரப்பட்டுள்ளது  

| டெக்னீசியம் | Tc |
| --- | --- |
| புரோமெத்தியம் | Pm |
| பொலோனியம் | Po |
| அசுட்டட்டைன் | At |
| ரேடான் | Rn |
| பிரான்சியம் | Fr |
| ரேடியம் | Ra |
| ஆக்டினியம் | Ac |
| புரோடாக்டினியம் | Pa |
| நெப்டியூனியம் | Np |
| புளூட்டோனியம் | Pu |
| அமெரிசியம் | Am |
| கியூரியம் | Cm |
| பெர்க்கிலியம் | Bk |
| காலிபோர்னியம் | Cf |

பிற தனிமங்களின் ஓரிடத்தான்கள்:  

- டிரிட்டியம்
- பெரிலியம்-7
- பெரிலியம் -10
- கார்பன்-14
- புளோரின்-18
- சோடியம்-22
- சோடியம்-24
- மக்னீசியம்-28
- சிலிக்கான்-31
- சிலிக்கான்-32
- பாசுபரசு-32
- கந்தகம்-35
- கந்தகம்-38
- குளோரின்-34m
- குளோரின்-36
- குளோரின்-38
- குளோரின்-39
- ஆர்கான்-39
- ஆர்கான்-42
- கால்சியம்-41
- இரும்பு-60
# தஞ்சைப் பெரியகோயில் (நூல்)



**தஞ்சைப் பெரியகோயில்** வி.அ.இளவழகன் எழுதிய நூலாகும். பெரிய கோயிலைப் பற்றி அமைந்துள்ள இந்நூலில் கேள்வி பதில் வடிவில் 545 வினாக்கள் எழுப்பப்பட்டு வரலாற்றுரீதியாக பன்முக நோக்கில் மறுமொழியுடன் விவாதிக்கப்பட்டுள்ளது. விடை தேடும் வினாக்களாக 50 வினாக்கள் ஆசிரியரால் எழுப்பப்பட்டுள்ளன.  

## அமைப்பு
இந்நூல் 25 தலைப்புகளையும், படங்களையும் கொண்டுள்ளது.  

'தஞ்சைப் பெரிய கோயில்', நூல், (இரண்டாம் பதிப்பு, 2015; பூங்கொடித்தாமரை வெளியீட்டகம், 425/209 புட்பம் குடியிருப்பு, அருளானந்த நகர்10ஆம் தெரு, தஞ்சாவூர்)
# ஊற்று எழுதுகோல்



**ஊற்று எழுதுகோல்** (fountain pen) என்பது காகிதத்தில் எழுதப் பயன்படும் ஓர் எழுதுகோல் ஆகும். இதன் முன்னோடி எழுதுகோல் நனை எழுதுகோல் (*Dip Pen*) ஆகும். நனை எழுதுகோலில் எழுத அடிக்கடி எழுதுகோலை மையில் நனைக்கவேண்டி இருந்தது. இது சிரமத்தைத் தந்ததால் 1884ஆம் ஆண்டில் எல். ஈ. வாட்டர்மேன் என்ற அமெரிக்கர் இந்தப் புதிய முறையைக் கண்டுபிடித்தார். இதில் உள்ள குப்பியில் நீரை ஆதாரமாகக் கொண்ட மையை நிரப்பி அங்கிருந்து மையை எழுதுகோலின் முனைக்குக் கொண்டுவருவது தான் இந்தப் புதிய முறை. இதன் முனையில் உலோகத்தாலான முள் (*Nib*) பொருத்தப்பட்டிருக்கும். இம்முள்ளின் நடுவில் ஒரு சிறிய பிளவு இருக்கும். இப்பிளவில் தந்துகிக் கவர்ச்சியின் காரணமாக மை தாளினை அடைந்து எழுதப் பயன்படுகிறது.  

## முள்

ஊற்று எழுதுகோலின் முனையில் உள்ள முள் துருபிடிக்காத எஃகு அல்லது தரங்குறைந்த தங்கப்பூச்சுக்கொண்டு இந்த முள் தயாரிக்கப்படுகிறது. இந்த முள்ளைக் காகிதத்தின் மீது அழுத்தி எழுதுவதால் நீண்ட காலம் உழைக்கவேண்டி பிளாட்டினம் போன்ற உலோகத்தை உருக்கி அதில் இந்த முள்ளின் முணையை முக்கி எடுத்து வலிமை கூட்டுகிறார்கள்.  
## மேற்கோள்
# நேமிநாதர்



**நேமிநாதர்** (Neminatha) (சமசுகிருதம்: नेमिनाथ), சமண சமயத்தின் 22-வது தீர்த்தங்கரர் ஆவர். சமண சமயக் கருத்துக்களின்படி, நேமிநாதர் சித்தராக வாழ்ந்தவர். உலக போகங்களை துறந்து விடுதலை அடைந்தவர். சமுத்திரவிஜயன் – சிவாதேவி இணையருக்கு, யாதவ குலத்தில், சௌரிபுரம் எனும் துவாரகையில் பிறந்தவர்.  

## படக்காட்சியகம்
# குறிப்பான் எழுதுகோல்


கள்]]  
**குறிப்பான் எழுதுகோல்** ( marker pen, fineliner, marking pen, felt-tip marker, felt-tip pen, flow) (ஆஸ்திரேலியாவில் marker அல்லது texta ) (இந்தியாவில் sketch pen ) என்பது ஒரு எழுதுகோல் ஆகும். இது சற்று தடிமனாக எழுதக்கூடியது. இதனுள்ளே இதற்கான மை இருக்கக்கூடியது. இதன் முனையில் அழுத்தப்பட்ட இழைகளால் ஆன எழுது முனை இருக்கும்.  
## வரலாறு

லீ நியூமன் என்ற பெயரில் ஓருவகை குறிப்பான் எழுதுகோல் 1910இல் காப்புரிமை பெறப்பட்டிருந்தது. பெஞ்சமின் பஸ்கட்ச் என்பவர் ஒரு "ஊற்றி வர்ணத்தூரிகைக்கு" 1926இல் காப்புரிமை பெற்றிருந்தார். இந்த வகையான குறிப்பான்கள் விற்பனை மூலம் பிரபலமானது. இவையே தற்கால குறிப்பான்களுக்கு முன்னோடியாகும்.  

## வகைகள்
## நிரந்தர குறிப்பான்கள்
நிரந்தர குறிப்பான்கள் என்பவை அழியாத தன்மை உடையவையாகும் இக்குறிப்பான்கள் கண்ணாடி, நெகிழி, கல், மரம், உலோகம் ஆகியவற்றில் எழுதும் வகையில் இருக்கும்.  
## தற்காலிக குறிப்பான்கள்
தற்காலிக குறிப்பான்கள் என்பவை எளிதாக அழியக்கூடிய மையைக் கொண்டவை ஆகும். இவ்வகை குறிப்பான்கள் பெரும்பாலும் வெள்ளைப் பலகையில் கற்பித்தல் சார்ந்த இடங்களில் பயன்படுத்தப்படுபவை.  

## மேற்கோள்
# மல்லிநாதர்



**மல்லிநாதர்** (Māllīnātha) ( *Māllīnāth* or *Mālliṇāha* or "Lord Jasmine") சமண சமயத்தின் 19வது தீர்த்தங்கரர் ஆவார் சமண சமய கருத்துக்களின்படி, மல்லிநாதர் கர்மத்தளையிலிருந்து விடுப்பட்டு துறவறம் பூண்டு சித்த புருசன் ஆனவர். சுவேதாம்பர சமணர்கள் மல்லிநாதரை பெண் தீர்த்தாங்கரர் பெயரில் மல்லிபாய் என்று குறிப்பிடுகிறார்கள்.  

சமண சமய சாத்திரங்களின்படி, மல்லிநாதர் இச்வாகு குலத்தில், கும்பா என்ற அரசனுக்கும், ராணி பிரபாதேவிக்கும் மிதிலையில் பிறந்தவர் என்று அறியப்படுகிறது.
# பார்சுவநாதர்

பார்சுவநாதரின் சிற்பம், திரக்கோயில்]]  

**பார்சுவநாதர்** அல்லது **பார்ஸ்வ** (Parshvanatha அல்லது அல்லது ), மகாவீர்ருக்கு முந்தைய சமண சமயத்தின் 23ஆவது தீர்த்தங்கரர் ஆவார். இவர் பொ.ஊ.மு. 877-777-ஆம் ஆண்டில் வாழ்ந்த சமண சமயத் தலைவர். பகவான் பார்சுவநாதர், இச்வாகு குலத்தில், காசி நாட்டு அரசன் அஸ்வசேனா–ராணி வாமா தேவிக்கு வாரணாசியில் பிறந்தவர். முப்பது வயதில் உலக இன்பத்தை துறந்து துறவி ஆனார். பார்சுவநாதர் தொடர்ந்து 84 நாட்கள் கடும் தவம் இயற்றி ஞானம் அடைந்தார். தனது 100ஆவது அகவையில் முக்தி அடைந்தார். சமணர்களால் மிகவும் போற்றத்தக்கவராயிருந்தார்.  

## படக்காட்சியகம்
# அசுட்டட்டைன் ஓரயோடைடு



**அசுட்டட்டைன் ஓரயோடைடு** (*Astatine monoiodide*, **அசுட்டட்டைன் மோனோவயோடைடு**) என்பது AtI என்ற மூலக்கூறு வாய்பாடு கொண்ட உப்பீனிகளிடைச் சேர்மமாகும். அறியப்பட்ட உப்பீனிகளிடைச் சேர்மங்களில் மிகவும் கனமானது அசுட்டட்டைன் ஓரயோடைடு ஆகும். ஆனால் விதிவிலக்காக இதைவிடக் கனமானதாகக் கருதப்படும் IBr<sub>5</sub> என்ற வாய்பாடு கொண்ட அயோடின் பெண்டாபுரோமைடு சேர்மத்தின் இருப்பு தொடர்பான விவாதங்கள் நடைபெற்று வருகின்றன. 213 பாகை செல்சியசு வெப்பநிலையில் அசுட்டட்டைன் ஓரயோடைடு கொதிக்கும்.  

## தயாரிப்பு
அசுட்டட்டைன் மற்றும் அயோடின் தனிமங்கள் 1:1 என்ற மோலார் விகிதத்தில் நேரடியாக வினைபுரிந்து அசுட்டட்டைன் ஓரயோடைடு உண்டாகிறது.  

:2 At + I<sub>2</sub> → 2 AtI
# அசுட்டட்டைன் புரோமைடு



**அசுட்டட்டைன் புரோமைடு** (*Astatine bromide*) என்பது AtBr என்ற மூலக்கூறு வாய்பாடு கொண்ட உப்பீனிகளிடைச் சேர்மமாகும். இது அசுட்டட்டைன் மோனோபுரோமைடு, அசுட்டட்டைன் ஒற்றைபுரோமைடு என்ற பெயர்களாலும் அழைக்கப்படுகிறது.  

## தயாரிப்பு
அசுட்டட்டைன் தனிமம், நீர்த்த அயோடின் ஒற்றைபுரோமைடுடன் வினைபுரிந்து அசுட்டட்டைன் ஒற்றைபுரோமைடை உருவாக்குகிறது.  

:2 At + 2 IBr → 2 AtBr + I<sub>2</sub>  
தனிமநிலையிலுள்ள அசுட்டட்டைன் மற்றும் புரோமின் இரண்டும் வினைபுரிவதாலும் அசுட்டட்டைன் புரோமைடு உருவாகிறது.:  

:At<sub>2</sub> +Br<sub>2</sub>→ 2 AtBr
# அஜிதநாதர்



**அஜிதநாதர்** (Ajitnatha), சமண சமயத்தின் இரண்டாவது தீர்த்தங்கரர் எனக் கருதப்படுபவர். சமண சமய சாத்திரங்களின்படி கர்மத்தளையிலிருந்து விடுபட்ட சித்த புருஷர் ஆவார். இச்வாகு குல அயோத்தி மன்னர் ஜிதசத்ருவுக்கும் அரசி விஜயாவுக்கும் பிறந்தவர்.  

## வேத காலத்தில் அஜிதநாதர்
யசூர் வேதத்தில் அஜிதநாதரின் பெயர் குறிப்பிடப்பட்டுள்ளது. ஆனால் அதன் பொருள் தெளிவின்றி காணப்படுகிறது. சமண மரபின்படி, அஜிதநாதரின் இளைய சகோதரன் சகரன் (பகீரதனின் பாட்டன்) என்பவன் அயோத்தியை ஆண்டான் என்பதை, இந்து சமய புராண, இதிகாசங்களிலும் காணப்படுகிறது.
# பித்துண்டா

**பித்துண்டா** என்பது பண்டைய கலிங்க இராச்சியத்தில் இருந்த ஒரு துறைமுக நகரம். இது இந்தியாவின் கிழக்குக்கரையில் அமைந்திருந்தது. இன்றைய ஆந்திரப் பிரதேசத்தின் கிருஷ்ணா மாவட்டத்தை உள்ளடக்கியிருந்த இரு பழைய இராச்சியம் ஒன்றின் தலைநகரமாக பித்துண்டா இருந்தது. இவ்விடம் தற்கால மசூலிப்பட்டினத்துக்கு அண்மையிலேயே உள்ளது.  

}}
# சில்வா லெவி



**சில்வா லெவி** (*Sylvain Lévi*) ஒரு கீழைத்தேசவியலாளரும், இந்தியவியலாளரும் ஆவார். 1863 மார்ச் 28 ஆம் தேதி பாரிசில் பிறந்த இவரது *தியேட்டர் இந்தியென்* (Théâtre Indien) அத்துறையில் மிக முக்கியமான நூலாகும். மேற்கு சீனாவில் கண்டுபிடிக்கப்பட்ட தொக்காரிய எச்சங்களைப் பற்றியும் இவர் ஆய்வுகள் நடத்தியுள்ளார்.  

பழங்கால மனிதர்களுக்கு, நேரடியாகவே மூலாதார உண்மை உணர்த்தப்பட்டது என்ற கருத்தைக் கொண்ட "நிலைத்த மெய்யியல் என்னும் நம்பிக்கையைக் கொண்டிருந்த, மரபுவாத அறிஞரான ரெனே கினூவின்(René Guénon) தொடக்ககால எதிர்ப்பாளராக இவர் விளங்கினார்.
# மேக எதிரொளிப்புத்திறன்

**மேக எதிரொளிப்புத்திறன்** அல்லது **முகில் எதிரொளிப்புத்திறன்** (*Cloud albedo*) என்பது முகில் ஒன்றின் எதிரொளிப்புத் திறனின் அளவாகும். ஒரு முகிலின் எதிரொளிப்புத்திறன் மதிப்பு அதிகமாக இருந்தால் அந்த முகில் அதிகமான சூரிய ஒளியை எதிரொளிக்கிறது, அல்லது குறைவான கதிர்வீச்சு பரவுகிறது என்பது பொருளாகும்.  

மேக எதிரொளிப்புத்திறன் குறைந்த அளவு 10 சதவிதம் முதல் அதிகபட்சம் 90 சதவீதம் வரை மாறுபடுகிறது. முகில்களில் உள்ள நீர்த்துளிகளின் அளவு, அதில் திரவவடிவிலுள்ள நீரின் அளவு மற்றும் பனிக்கட்டியின் உள்ளடக்கம், முகிலின் தடிமன் மற்றும் சூரியனின் உச்சிக்கோணம் ஆகியவற்றைப் பொறுத்து இம்மாறுபாடு அமைகிறது. மற்ற காரணிகள் யாவும் சமமாக இருக்கும்போது மேகத்தில் நீர்த்துளிகளின் அளவு குறைவாக இருந்தால், திரவவடிவ நீரின் உள்ளடக்கம் அதிகமாக இருக்கும். மேக எதிரொளிப்புத்திறனும் அதிகமாகவே இருக்கும்.  

குறைந்த, தடிமனான அடுக்குத்திரள் முகில்கள் போன்றவை முதலில் உள்வரும் சூரியக்கதிர்களைப் பிரதிபலிக்கின்றன. இதனால் அதிக எதிரொளிப்புத் திறன் மதிப்பைக் கொண்டிருக்கின்றன. அதேசமயம் அதிக தடிமனில்லாத மென்முகில் வகை முகில்கள் அகச்சிவப்புக் கதிர்களை வெளியேறவிடாமல் தடுத்து சூரியக்கதிர்வீச்சை மேற்பரப்பிற்கு அனுப்புகின்றன. இதனால் குறைவான எதிரொளிப்புத் திறன் மதிப்பு இங்கு விளைகிறது. இத்திறன் பைங்குடில் விளைவுக்குப் பங்களிக்கிறது.
# விக்கிப்பீடியா:உங்களுக்குத் தெரியுமா/யூன் 10, 2015


- **துளசி மாடக் கோலம்** எனப்படுவது 7 x 7 நேர்ப்புள்ளி வலையமைப்பில் இடப்பட்ட புள்ளிகளைச் சுற்றிச்செல்லும் வளை கோடுகளைப் பயன்படுத்தி வரையப்பட்ட ஒரேமாதிரியான ஆறு கூறுகளை இணைத்துப் பெறப்படும் ஒரு கோலமாகும்.
- ஆசியாவின் மிகப் பெரிய நூலகமான **சீனாவின் தேசிய நூலகம்** சுமார் 31.1 மில்லியன் ஆக்கங்களைக் கொண்டுள்ளது.
- **ஈஜிப்டோசோரஸ்** என்பது, சுமார் 95 மில்லியன் ஆண்டுகளுக்கு முந்திய நடு மற்றும் பிந்திய கிரீத்தேசியக் காலத்தில் ஆபிரிக்காவில் வாழ்ந்ததாகக் கருதப்படும் ஒரு தொன்மாப் பேரினம்.
# மேகம் பாராட்டும் கழகம்

**மேகம் பாராட்டும் கழகம்** *(Cloud Appreciation Society)* என்பது ஐக்கிய இராச்சியத்தைச் சேர்ந்த கவின் எட்மண்டு பிரீட்டர் பின்னெய் என்பவரால் 2005 சனவரியில் துவக்கப்பட்ட ஒரு கழகமாகும். மேகத்தைப் புரிந்துகொள்வதும், அதைப் பாராட்டி ஊக்குவிப்பதும் இக்கழகத்தின் நோக்கங்களாகும். நவம்பர் 2019 நிலவரத்தின்படி , உலகம் முழுவதும் 120 வெவ்வேறு நாடுகளைச் சேர்ந்த 49000 உறுப்பினர்கள் இக்கழகத்தில் இருந்தார்கள்.  

2005 ஆம் ஆண்டில் இணையம் கண்டுபிடித்த அதிவினோத அதியற்புதம் - என்று இக்கழகத்தின் இணையதளத்தை யாகூ பெயரிட்டு வியந்தது. இந்தக்கழகத்தின் நிறுவனரும் உறுப்பினர் குழுவும் ”மேகத்தைக் கண்டு கொள்ளல்” என்ற ஆவணப்படத்தின் மையமாகத் திகழ்ந்தனர். ஊடக நிறுவனம் பிபிசி, பிரீட்டர் பின்னெய்யின் ,மேகத்தைக் கண்டு கொள்பவர்கள் கையேடு என்ற புத்தகத்தை அடிப்படையாகக் கொண்டு இந்தப்படத்தை தயாரித்திருந்தது.
# வார்ப்புரு:ஊடகத் தொகுப்பு

}  
| caption = }}  

| label1 = படைத்தவர்  
| data1 = }  

| label2 = அசல் வேலைப்பாடுகள்  
| data2 = }  

| label3 = உரிமையாளர்  
| data3 = }  

| label4 = ஆண்டுகள்  
| data4 = }  

| header5 =  
| class5 = navbox-abovebelow  

| label6 = புத்தகங்கள்  
| data6 = }  

| label7 = புதினங்கள்  
| data7 = }  

| label8 = சிறுகதைகள்  
| data8 = }  

| label9 = வரைகதைகள்  
| data9 = }  

| label10 = வரைகலை புதினங்கள்  
| data10 = }  

| label11 = வரைகதைத் துணுக்குகள்  
| data11 = }  

| label12 = சஞ்சிகைகள்  
| data12 = }  

| header13 =  
| class13 = navbox-abovebelow  

| label14 = திரைப்படங்கள்  
| data14 = }  

| label15 = குறும்படங்கள்  
| data15 = }  

| label16 = தொலைக்காட்சித் தொடர்  
| data16 = }  

| label17 = வலைத் தொடர்  
| data17 = }}  

| label18 = அசைவூட்டத் தொடர்கள்  
| data18 = }  

| label19 = தொலைக்காட்சித் விசேட நிகழ்ச்சி(கள்)  
| data19 = }  

| label20 = தொலைக்காட்சிக் குறும்படங்(கள்)  
| data21 = }  

| label21 = தொலைக்காட்சி திரைப்படங்கள்  
| data21 = }  

| label22 = Direct-to-video  
| data22 = }  

| header23 =  
| class23 = navbox-abovebelow  

| label24 = நாடகங்கள்  
| data24 = }  

| label25 = இசை நிகழ்ச்சிகள்  
| data25 = }  

| header26 =  
| class26 = navbox-abovebelow  

| label27 = விளையாட்டுக்கள்  
| data27 = }  

| label28 = Role-playing  
| data28 = }  

| label29 = நிகழ்பட விளையாட்டுக்கள்  
| data29 = }  

| header30 =  
| class30 = navbox-abovebelow  

| label31 = வானொலி நிகழ்ச்சிகள்  
| data31 = }  

| label32 = ஒலிப்பதிவு  
| data32 = }  

| label33 = அசல் இசை  
| data33 = }  

| header34 =  
| class34 = navbox-abovebelow  

| label35 = விளையாட்டுச் சாமான்கள்  
| data35 = }  

| label36 = }  
| data36 = }  
| label37 = }  
| data37 = }  
| label38 = }  
| data38 = }  
| label39 = }  
| data39 = }  
| label40 = }  
| data40 = }  
| label41 = }  
| data41 = }  
| label42 = }  
| data42 = }  
| label43 = }  
| data43 = }  
| label44 = }  
| data44 = }  
| label45 = }  
| data45 = }  

| header46 =  
| data47 = }  
}}<noinclude>  

</noinclude>
# வார்ப்புரு:Media Franchise

}  
| caption = }}  

| label1 = உருவாக்குனர்  
| data1 = }  

| label2 = அசல் வேலைப்பாடுகள்  
| data2 = }  

| header3 =  
| class3 = navbox-abovebelow  

| label4 = புத்தகங்கள்  
| data4 = }  

| label5 = நாவல்கள்  
| data5 = }  

| label6 = சிறுகதைகள்  
| data6 = }  

| label7 = வரைகதைகள்  
| data7 = }  

| label8 = வரைகலை நாவல்கள்  
| data8 = }  

| label9 = வரைகதைத் துணுக்குகள்  
| data9 = }  

| label10 = சஞ்சிகைகள்  
| data10 = }  

| header11 =  
| class11 = navbox-abovebelow  

| label12 = திரைப்படங்கள்  
| data12 = }  

| label13 = குறும்படங்கள்  
| data13 = }  

| label14 = தொலைக்காட்சித் தொடர்கள்  
| data14 = }  

| label15 = அசைவூட்டத் தொடர்கள்  
| data15 = }  

| label16 = தொலைக்காட்சித் திரைப்படங்கள்  
| data16 = }  

| label17 = தொலைக்காட்சி விசேட நிகழ்ச்சிகள்  
| data17 = }  

| label18 = Direct-to-video  
| data18 = }  

| header19 =  
| class19 = navbox-abovebelow  

| label20 = நாடகங்கள்  
| data20 = }  

| label21 = இசை நிகழ்ச்சிகள்  
| data21 = }  

| header22 =  
| class22 = navbox-abovebelow  

| label23 = Traditional  
| data23 = }  

| label24 = Role-playing  
| data24 = }  

| label25 = நிகழ்பட விளையாட்டுக்கள்  
| data25 = }  

| header26 =  
| class26 = navbox-abovebelow  

| label27 = வானொலி நிகழ்ச்சிகள்  
| data27 = }  

| label28 = ஒலிப்பதிவு  
| data28 = }  

| label29 = அசல் இசை  
| data29 = }  

| header30 =  
| class30 = navbox-abovebelow  

| label31 = விளையாட்டுச் சாமான்கள்  
| data31 = }  

| label32 = }  
| data32 = }  

| label33 = }  
| data33 = }  

| label34 = }  
| data34 = }  
}}<noinclude>  

</noinclude>
# வார்ப்புரு:Media Franchise/doc

}  
| caption = }}  

| label1 = உருவாக்குனர்  
| data1 = }  

| label2 = அசல் வேலைப்பாடுகள்  
| data2 = }  

| header3 =  
| class3 = navbox-abovebelow  

| label4 = புத்தகங்கள்  
| data4 = }  

| label5 = நாவல்கள்  
| data5 = }  

| label6 = சிறுகதைகள்  
| data6 = }  

| label7 = வரைகதைகள்  
| data7 = }  

| label8 = வரைகலை நாவல்கள்  
| data8 = }  

| label9 = வரைகதைத் துணுக்குகள்  
| data9 = }  

| label10 = சஞ்சிகைகள்  
| data10 = }  

| header11 =  
| class11 = navbox-abovebelow  

| label12 = திரைப்படங்கள்  
| data12 = }  

| label13 = குறும்படங்கள்  
| data13 = }  

| label14 = தொலைக்காட்சித் தொடர்கள்  
| data14 = }  

| label15 = அசைவூட்டத் தொடர்கள்  
| data15 = }  

| label16 = தொலைக்காட்சித் திரைப்படங்கள்  
| data16 = }  

| label17 = தொலைக்காட்சி விசேட நிகழ்ச்சிகள்  
| data17 = }  

| label18 = Direct-to-video  
| data18 = }  

| header19 =  
| class19 = navbox-abovebelow  

| label20 = நாடகங்கள்  
| data20 = }  

| label21 = இசை நிகழ்ச்சிகள்  
| data21 = }  

| header22 =  
| class22 = navbox-abovebelow  

| label23 = Traditional  
| data23 = }  

| label24 = Role-playing  
| data24 = }  

| label25 = நிகழ்பட விளையாட்டுக்கள்  
| data25 = }  

| header26 =  
| class26 = navbox-abovebelow  

| label27 = வானொலி நிகழ்ச்சிகள்  
| data27 = }  

| label28 = ஒலிப்பதிவு  
| data28 = }  

| label29 = அசல் இசை  
| data29 = }  

| header30 =  
| class30 = navbox-abovebelow  

| label31 = விளையாட்டுச் சாமான்கள்  
| data31 = }  

| label32 = }  
| data32 = }  

| label33 = }  
| data33 = }  

| label34 = }  
| data34 = }  
}}<noinclude>  

</noinclude>
# கே. வி. மகாதேவன் இசையமைத்த தமிழ்த் திரைப்படங்கள்

கே. வி. மகாதேவன் இசையமைத்த தமிழ்த் திரைப்படங்கள் வரிசை பின்வருமாறு: (இது முழுமையான பட்டியல் அல்ல.)  

## 1941 - 1950
1. மனோன்மணி (1942)
1. பக்த ஹனுமான் (1944)

## 1951 - 1960
1. மதன மோகினி (1953)
1. நல்லகாலம் (1954)
1. டவுன் பஸ் (1955)
1. சம்பூர்ண ராமாயணம் (1956)
1. முதலாளி (1957)
1. நல்ல இடத்து சம்பந்தம் (1958)
1. நீலாவுக்கு நெறஞ்ச மனசு (1958)
1. நாலு வேலி நிலம் (1959)
1. சொல்லுத்தம்பி சொல்லு (1959)
1. பாஞ்சாலி (1959)
1. உழவுக்கும் தொழிலுக்கும் வந்தனை செய்வோம் (1959)
1. ஆட வந்த தெய்வம் (1960)
1. பாவை விளக்கு (1960)
1. படிக்காத மேதை (1960)
1. கைதி கண்ணாயிரம் (1960)
1. எங்கள் செல்வி (1960)
1. சிவகாமி (1960)
1. தங்கம் மனசு தங்கம் (1960)
1. தங்கரத்தினம் (1960)

## 1961 - 1970
1. தாய் சொல்லை தட்டாதே (1961)
1. தாயைக்காத்த தனயன் (1962)
1. கவிதா (1962)
1. குடும்பத்தலைவன் (1962)
1. சாரதா (1962)
1. வடிவுக்கு வளைகாப்பு (1962)
1. வளர் பிறை (1962)
1. மாடப்புறா (1962)
1. அன்னை இல்லம் (1963)
1. இருவர் உள்ளம் (1963)
1. லவகுசா (1963)
1. வானம்பாடி (1963)
1. குலமகள் ராதை (1963)
1. தர்மம் தலை காக்கும் (1963)
1. குங்குமம் (1963)
1. கன்னித்தாய் (1965)
1. எங்க வீட்டுப் பெண் (1965)
1. திருவிளையாடல் (1965)
1. தாலி பாக்கியம் (1966)
1. சரஸ்வதி சபதம் (1966)
1. கந்தன் கருணை (1967)
1. திருமால் பெருமை (1968)
1. தில்லானா மோகனாம்பாள் (1968)
1. தெய்வீக உறவு (1968)
1. எதிரொலி (1970)
1. விளையாட்டுப் பிள்ளை (1970)

## 1971 - 1980
1. வசந்த மாளிகை (1972)
1. உத்தமன் (1976)
1. சத்யம் (1976)
1. ஏணிப்படிகள் (1979)

## 1980 - 1990
1. தூங்காத கண்ணின்று ஒன்று - (1983)
1. பதில் சொல்வாள் பத்ரகாளி (1986)

## வெளியான ஆண்டு தெரியாதவை
1. அக்கினி புராண மகிமை
# மூக்கரட்டி சாரை


**மூக்கரட்டி சாரை** அல்லது **மூக்கிரட்டை** (Boerhavia diffusa) என்ற இந்த தாவரம் ஒரு பூக்கும் தாவரம் மூலிகை தாவரம் ஆகும்.மூலிகை மருத்துவத்தில், சீறுநீரகப் பிரச்சனைக்களுக்கு இதன் இலைகள் பயன்படுகிறது. இந்த வகைச்செடிகள் இந்தியா மட்டுமின்றி பசுபிக் பகுதி, தென் அமெரிக்காவின் பலபகுதிகளிலும் பரவலாகக் காணப்படுகிறது. இந்தியாவில் இதன் இலைகளை மூலிகைகளாகப் பயன்படுத்துகின்றார்கள். மழை இன்றி வறண்டு இருக்கும்போதும், மூக்கிரட்டை முளைத்திருப்பதைக் காண இயலும். வயல்களில் அல்லது காடுகளில் மட்டுமல்லாமல் சாலை ஓரத்தில்கூடப் படர்ந்து காணப்படும்.  
## பெயர்கள்
இது புட்பகம், மூக்குறட்டை, மூக்கிரட்டை ஆகிய வேறுபெயர்களைக் கொண்டும் அழைக்கப்படுகிறது வருகிறது. சிறிது செம்மை கலந்த ஊதா நிறத்தில் மலர்வதால் ‘ரத்த’ புட்பிகா எனும் பெயர் சூட்டப்பட்டிருக்கலாம். உடலுறுப்புகளின் செயல்பாடுகளைப் புதுப்பிக்கும் தாவரம் என்பதால், ‘புனர்நவா’ என்ற பெயரையும் (புனர்-மீண்டும்; நவா-புதிது) கொண்டுள்ளது.  

## விளக்கம்
இந்தத் தாவரம் தரையோடு படர்ந்து வளரக்கூடியது ஆகும். இதன் பூக்கள் ஊதா நிறத்தில் இருக்கும். இலைகளின் மேற்புறம் அடர்ந்த பச்சை நிறமாகவும், கீழ்புறம் சற்று வெளுத்தும் காணப்படும். வேர்கள் சற்றுத் தடிமனாகப் பூமிக்குள் மறைந்திருக்கும்.